recursal/SuperWikiNEXT-32B huggingface dataset:
**க்ரௌவுன் பிளாஸா சென்னை அடையாறு பார்க்** (Crowne Plaza Chennai Adyar Park) என்று அழைக்கப்படும் இது *ஷெரடன் பார்க் ஹோட்டல் மற்றும் டவர்ஸ்* என்று முதலில் அழைக்கப்பட்டு வந்தது. இது ஒரு ஐந்து நட்சதிர அந்தஸ்து பெற்ற தங்கும் விடுதி ஆகும். இந்தியாவின் தமிழ் நாடு மாநிலத்தின் தலைநகரான சென்னையில் உள்ள டிடிகே சாலையில் அமைந்துள்ளது.

வரலாறு
------

AGHL ஆல் அடையாறு பார்க் ஹோட்டல் என்ற பெயருடன் முதலில் கட்டப்பட்டது. பிப்ரவரி 1985 இல் 250 அறைகள் கொண்ட ஹோட்டலாக வெல்கம் குழு வாங்கியது. இதன் கட்டுப்பாட்டு உரிமைகளை கோயல் குடும்பம் மொத்தமாக 30 மில்லியனுக்குப் பெற்றது. பின்னர் அந்த குழு, ஹோட்டலின் பெயரை ஷெரடான் பார்க் ஹோட்டல் மற்றும் டவர்ஸ் என்று பெயர் மாற்றம் செய்தது. AGHL உடைய மூன்று இடங்களும் ஐடிசி ஹோட்டல்களால் நிர்வகிக்கப்பட்டது.

பின்னர் மே1, 2015 இல் இன்டர்கான்டினென்டல் ஹோட்டல் குழு ஹோட்டலை வாங்கிய பிறகு, ஹோட்டலின் பெயர் க்ரௌவுன் பிளாஸா சென்னை அடையாறு பார்க் என்று மாற்றம் செய்யப்பட்டது.

இருப்பிடம்
----------

சென்னையின் பொருளாதார மற்றும் வணிக மையத்திற்கு மிகவும் அருகில் டிடிகே சாலை அமைந்துள்ளது. அங்கு அமைந்துள்ள இந்த ஹோட்டல் பல்வேறு பெருநிறுவனங்கள் அமைந்துள்ள பகுதியிலிருந்து சுமார் 4 கிலோ மீட்டர் தொலைவிலும், வேர்ல்பூலில் இருந்து சுமார் 10 கிலோ மீட்டர் தொலைவிலும், சென்னை டிரேட் மையத்திலிருந்து சுமார் 9 கிலோ மீட்டர் தொலைவிலும், அமெரிக்க தூதரகத்திலிருந்து சுமார் 6 கிலோ மீட்டர் தொலைவிலும், ஸ்டாண்டன்ட் சேர்டர்ட் வங்கியிலிருந்து சுமார் 5 கிலோ மீட்டர் தொலைவிலும், டெட்ஸ்க் வங்கியிலிருந்து சுமார் 4 கிலோ மீட்டர் தொலைவிலும், அமெரிக்கன் எக்ஸ்பிரஸ் வங்கியிலிருந்து சுமார் 6 கிலோ மீட்டர் தொலைவிலும், சிட்டி வங்கியிலிருந்து சுமார் 6 கிலோ மீட்டர் தொலைவிலும், அப்பல்லோ மருத்துவனையில் இருந்து சுமார் 10 கிலோ மீட்டர் தொலைவிலும், ஹூண்டாய் மோட்டார்ஸ் நிறுவனத்திலிருந்து சுமார் 40 கிலோ மீட்டர் தொலைவிலும், ஐபிஎம்’மில் இருந்து சுமார் 8 கிலோ மீட்டர் தொலைவிலும் உள்ளது. இந்த பிரபலமான பகுதிகளில் இருந்து ஹோட்டலை மிக எளிதாக அணுக முடியும்.

மாமல்லபுரம், காஞ்சிபுரம், கபாலீஸ்வரர் கோவில், இராமேஸ்வரம், கோவலாங்க், கன்னியாகுமரி ஆகிய இடங்கள் ஹோட்டலுக்கு அருகில் அமைந்துள்ள சுற்றுலாத் தலங்கள் ஆகும்.

போக்குவரத்து வசதிகள்
--------------------

க்ரௌவுன் பிளாஸா சென்னை அடையாறு பார்க் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு:
சென்னை சர்வதேச விமான நிலையம் – 12 கிலோ மீட்டர் (தோராயமாக)
சென்னை சென்ட்ரல் ரயில் நிலையம் – 10 கிலோ மீட்டர் (தோராயமாக)

ஹோட்டல் விவரங்கள்
-----------------

283 அறைகளையும், 32 சூட்களையும், ஐந்து உணவகங்களையும் கொண்டுள்ள இந்த ஹோட்டல் எட்டு அடுக்குமாடிகளைக் கொண்டுள்ளது. இது சென்னையில் உள்ள ஆழ்வார்பேட்டையில் அமைந்துள்ளது.

குறிப்புகள்
-----------

1. ↑  "Now It's Crowne Plaza Chennai Adyar Park". newindianexpress.com. 7 May 2015. பார்க்கப்பட்ட நாள் 14 October 2015.
2. ↑  "Adyar Gate Hotels Limited" (PDF). icra.in. பார்க்கப்பட்ட நாள் 14 October 2015.
3. ↑  "Starwood loses Chennai hotel to IHG". indiagazette.com. 3 May 2015. Archived from the original on 12 ஆகஸ்ட் 2016. பார்க்கப்பட்ட நாள் 14 October 2015. `{{cite web}}`: Check date values in: `|archive-date=` (help)
**தி லூஷின் டிஃபென்ஸ்** (*The Luzhin Defence*) என்பது ஜான் டர்டர்ரோ மற்றும் எமிலி வாட்சன் நடித்து, 2000 ஆம் ஆண்டு டச்சு பெண் இயக்குநரான மார்லீன் கோரிஸ் இயக்கிய காதல் நாடகத் திரைப்படம் ஆகும். இத்திரைப்படம், மனரீதியாக காயங்களுடன் வாழும் சதுரங்க கிராண்ட்மாஸ்டர் இத்தாலியில் நடக்கும் உலகத் தரம் வாய்ந்த போட்டியில் கலந்துகொள்ளும் போது அவர் சந்திக்கும் இளம் பெண்ணை மையமாகக் கொண்ட படமாகும். இப்படத்திற்கான திரைக்கதையானது விளாதிமிர் நபோக்கோவ் எழுதிய *தி டிஃபென்ஸ்* (அல்லது *தி லுஷின் டிஃபென்ஸ்* ) என்ற புதினத்தை அடிப்படையாகக் கொண்டது.

இப்படம் எமிலி வாட்சன் பிரித்தானிய இண்டிபெண்டன் பிலிம் அவார்ஸ் மற்றும் லண்டன் பிலிம் கிரிட்டிக்ஸ் சர்க்கிள் விருதுகளில் சிறந்த நடிகைக்கான பரிந்துரைகளை பெற்றது.

கதைச்சுருக்கம்
--------------

1920களில் இத்தாலியில் கதை நடக்கிறது. சதுரங்க விளையாட்டில் பல சாதனைகளைப் படைத்த முப்பது வயதான அலெக்சாந்தர் இவானோவிச் லூஷின் மனதளவில் காயமுற்று வாழ்ந்துவருகிறார். அச்சமயத்தில் ஒரு பன்னாட்டு சதுரங்க போட்டியில் கலந்துகொள்ள வடக்கு இத்தாலிக்குச் செல்கிறார். அங்கே தன் வயதை ஒத்த நாடாலியா என்ற பெண்ணைக் கண்டு காதல் கொள்கிறார். காதலும் சதுரங்க போட்டிகளும் கலந்து நாட்கள் செல்லுகின்றது. இறுதிப் போட்டியில் ஒரு சிக்கலை லூஷின் எதிர் கொள்கிறார். தனக்கு சதுரங்கம் சொல்திக் கொடுத்த உருசிய ஆசிரியர் லியோ வேலண்டினாவுடன் மோதவேண்டிய நெருக்கடி ஏற்படுகிறது. இறுதியில் லூஷியன் காதலை இழந்தாரா, வெற்றியை இழந்தாரா என்பதே முடிவு.

தயாரிப்பு குறிப்புகள்
---------------------

1924 இல் சன்னலில் இருந்து குதித்து தற்கொலை செய்து கொண்ட செர்மானிய சதுரங்க மாஸ்டர் கர்ட் வான் பார்டெலிபெனின்  வாழ்க்கையை அடிப்படையாகக் கொண்டு, *தி டிஃபென்ஸை* என்ற உருசிய மொழி புதினத்தை நபோகோவ் 1930 இல் எழுதினார். இப்படம் இப்புதினத்தை அடிப்படையாக கொண்டது

இப் படம் முழுக்க ஐரோப்பாவில் படமாக்கப்பட்டது. அங்கேரியின் புடாபெசுட்டுவில், சென் பீட்டர்சுபெர்க்கின் செட்கள் அமைக்கப்பட்டு வெளிப்புறக் காட்சிகளும் படம்பிடிக்கப்பட்டது. இதில் செசெனி செயின் பாலம், அங்கேரிய தேசிய அருங்காட்சியகம், ஈரோஸ் சதுக்கம் ஆகியவை அடங்கும். சதுரங்க போட்டி (இத்தாலியில் நடந்ததாக இருந்தாலும்) புடாபெஸ்டில் உள்ள எத்னோகிராஃபி அருங்காட்சியகத்தின் பிரதான மண்டபத்திற்குள் படமாக்கப்பட்டது. இத்தாலியில், விடுதி காட்சிகள் வில்லா எர்பா, செர்னோபியோ, ஏரி கோமோவில் படமாக்கப்பட்டன. தொடருந்து நிலையம் தொடர்பான காட்சிகள் கோமோவிற்கு அருகிலுள்ள ப்ரென்னா-அல்சேட்டில் படமாக்கபட்டது.

குறிப்புகள்
-----------

1. ↑  "Nominations 2000". *www.bifa.film*. பார்க்கப்பட்ட நாள் 2018-06-03.
2. ↑  "In all probability suffering from severe arteriosclerosis, he has had a slight dizzy spell or a rush of blood to the head, and in seeking some fresh air by opening a low silled window he fell out." Mieses and Kagan in *Nachrufe* in *Kagans Neueste Schachnachrichten,* Sonderheft No. *2,* 1924

வெளி இணைப்புகள்
---------------

* இணையதள திரைப்பட தரவுத்தளத்தில் *The Luzhin Defence*
* அழுகிய தக்காளிகளில் *The Luzhin Defence*
* Rotten Tomatoes
* article about movie and final game
* Vidmar - Euwe, Karlsbad 1929.
இந்தியக் குடியரசின் குடிமக்களுக்கு இந்திய அரசியலமைப்புச் சட்டத்தின் உறுப்பு 25(1) இன்படி மதச் சுதந்திரத்தை அனுபவிக்கவும், கடைப்பிடிக்கவும், பரப்பவும் எல்லாரும் சம அளவில் உரிமை உண்டு. சிறுபான்மையினருக்கு தங்கள் கலாச்சாரத்தைக் காத்துக் கொள்ளவும், கல்வி நிறுவனங்களை அமைத்து நிர்வாகம் செய்யவும் உரிமை தரப்பட்டிருக்கிற்து. கட்டாய மதமாற்றத் தடைச் சட்டங்களும் ஆறு மாநிலங்களில் -அருணாசல பிரதேசம், குஜராத், ராஜஸ்தான், மத்தியப் பிரதேசம், இமாசல பிரதேசம், சத்தீசுக்கர் அமலில் உள்ளன.

தமிழ்நாட்டில் கட்டாய மதமாற்றத் தடைச் சட்டம்
-------------------------------------------

தமிழ்நாட்டில் 2002ம் ஆண்டு கட்டாய மதமாற்ற விரைவுச் சட்டம் (ordnance) கொண்டுவரப்பட்டது. இந்தியாவில் ஒரு நபர் மற்றொரு நபரை ஆசை காட்டியோ, அன்பளிப்பு தந்தோ, மிரட்டியோ, அல்லது பயமுறுத்தியோ மத மாற்றம் செய்தால் அந்த நபருக்கு மூன்றாண்டு காலம் கடுங்காவல் தண்டனை மற்றும் ரூபாய் ஐம்பதாயிரம் வரை அபராதம் விதிக்கலாம். அவ்வாறு மதம் மாற்றப்பட்ட நபர் மைனராகவோ அல்லது பெண்ணாகவோ அல்லது தாழ்த்தப்பட்டவராகவோ இருந்தால் மதம் மாற்றியவருக்கு நான்காண்டு சிறைத்தண்டனை மற்றும் ஒரு லட்சம் ரூபாய் வரை அபராதம் விதிக்கலாம். மதம் மாற்றும் சடங்கைச் செய்தாலோ அல்லது அச்சடங்கு பற்றி மாவட்ட ஆட்சித் தலைவருக்குத் தெரிவிக்கவில்லை என்றாலோ ஓராண்டு கடுங்காவல் சிறைத் தண்டனை விதிக்கப்படலாம். இவை அனைத்தும் பிணைத்தொகை செலுத்தி வெளிவர முடியாத குற்றங்கள். மதமாற்றம் என்பது ஆன்மீக அடிப்படையில் மனித உள்ளத்தின் மாற்றமாக இருக்க வேண்டும் என்றும் சில சலுகைகளுக்காக மதமாற்றம் நீடிக்கக் கூடாது என்று நோக்குடன் கொண்டுவருவதாக ஜெ. ஜெயலலிதாவின் அதிமுக அரசு அறிவித்தது. 2004 நாடாளுமன்றத் தேர்தலில் அதிமுக தோல்வியடைந்த பின்னர் ஜெயலலிதா இச்சட்டம் அமல்படுத்தப்படாது என்று அறிவித்து விட்டார்.

இச்சட்டம் தமிழகத்தின் தாழ்த்தப்பட்ட மக்களைக் குறிவைக்கும் சட்டமாக இருந்தது என்ற கருத்தும் உள்ளது.

தமிழகத்தில் பல இடங்களில் பல்வேறு கிறித்துவ அமைப்புகள் மனச்சலவை மூலம் மக்களை மதம் மாற்றுவதாகவும் குற்றச்சாட்டுகள் உள்ளன.

இந்தியாவின் தொன்மங்களைப் படித்து அதன் மூலம் கிறித்துவத்தில் நம்பிக்கையற்றோரை கிறித்துவ மதத்திற்கு மாற்றும் குறிக்கோள்களுடன் இயங்கும் கிறித்துவ சபைகளும் உள்ளன.

சிறுபான்மையினர் அந்தஸ்து
------------------------

இந்தியாவில் முஸ்லீம்கள், கிறித்துவர்கள், சீக்கியர்கள், பௌத்தர்கள், பார்ஸிகள் ஆகிய ஐந்து மதத்தினருக்கு சிறுபான்மையினர் அந்தஸ்து இருந்து வருகின்றது. 2014 ஜனவரியில் சமண மதத்தினருக்கும் (ஜைன மதம்) தேசிய அளவில் சிறுபான்மையினர் அந்தஸ்து வழங்க திட்டமிடப்பட்டது.

மேற்கோள்கள்
-----------

1. ↑
2. ↑
3. ↑  "Six Areas of Agni Ministries (Targeting unbelievers through ancient Indian writings.)". Archived from the original on 11 சூலை 2014. பார்க்கப்பட்ட நாள் 5 செப்டம்பர் 2014. `{{cite web}}`: Check date values in: `|accessdate=` (help)
4. ↑  தினமணி; ஜனவரி 9, 2014; பக்கம் 13

வெளியிணைப்புகள்
---------------

* பரணிடப்பட்டது 2011-01-01 at the வந்தவழி இயந்திரம்
*
குடியிருப்புப் பகுதி in மும்பை, இந்தியாவார்ப்புரு:SHORTDESC:குடியிருப்புப் பகுதி in மும்பை, இந்தியா
**தி இம்பீரியல்** *(The Imperial)* இந்தியாவில் உள்ள மும்பையில் கட்டப்பட்டுள்ள ஓர் இரட்டை கோபுர அடுக்குமாடி கட்டிட வளாகம் ஆகும். இந்தியாவில் முழுவதுமாக கட்டி முடிக்கப்பட்டுள்ள மிக உயரமான கட்டிடங்கள் இவையாகும். தெற்கு மும்பையிலுள்ள குடியிருப்புப் பகுதியும் வர்த்தக மையமுமான டார்தியோவில் இக்கட்டிடங்கள் அமைந்துள்ளன. கட்டுமானம் முடிவடைந்து இக்கோபுரங்கள் 2010 ஆம் ஆண்டில் திறக்கப்பட்டன

அமைவிடம்
--------

தி இம்பீரியல் மும்பையின் டார்தியோ பகுதியில் அமைந்துள்ளது. மும்பையைச் சேர்ந்த கட்டிட வடிவமைப்பாளரான அபீசு என்ற ஒப்பந்தக்காரரால் வடிவமைக்கப்பட்ட இம்பீரியல் கோபுரங்கள், இன்றுவரையில் மிகவும் புகழ்மிக்க ஓர் அறியப்பட்ட திட்டமாக வடிவமைக்கப்பட்டு கட்டப்பட்டுள்ளது, மும்பையின் உயரமான கோபுரங்களாகவும் வடிவமைக்கப்பட்டுள்ளன. இம்பீரியல் இரட்டை கோபுரங்கள் முன்னாள் குடிசைப் பகுதி ஒன்றின் நிலப்பகுதியில் கட்டப்பட்டுள்ளன, தற்போது பரவலாக நடைமுறையிலுள்ள ஆக்ரமிப்புப் பகுதியின் குடியிருப்பாளர்களுக்கு இலவச நிலம் வழங்குதல் மற்றும் மறுசீரமைத்தல் போன்ற நடைமுறைகள் முதன்முதலில் இங்குதான் நடைமுறைப்படுத்தப்பட்டன. இது போன்ற திட்டம் பின்னர் நகரம் முழுவதிலும் சேரி மற்றும் ஆலை நில மேம்பாட்டுக்காக பயன்படுத்தப்பட்டது. பின்னர் மேலும் இந்தியா முழுவதிலும் பயன்படுத்தப்பட்டது. இத்திட்டம் வியத்தகு முறையில் வெற்றி பெற்றது, எதிர்காலத்தில் வரும் பலதிட்டங்களுக்கு இதுவொரு முன்னோடித் திட்டமாகும்.

மேற்கோள்கள்
-----------

1. ↑  The Imperial I at *CTBUH Skyscraper Database*
2. ↑  The Imperial II at *CTBUH Skyscraper Database*
3. ↑  தி இம்பீரியல் at *Emporis*
4. ↑  தி இம்பீரியல் at *SkyscraperPage*
5. ↑  தி இம்பீரியல் at *Structurae*
6. ↑  "Biz News: Imperial Towers Opens For Possession". *Mumbai Boss*. 11 March 2010. Archived from the original on 18 டிசம்பர் 2010. பார்க்கப்பட்ட நாள் 21 December 2010. `{{cite web}}`: Check date values in: `|archive-date=` (help)
7. ↑  "Tallest Indian skyscraper gets its act together - Corporate News". *Livemint*. 10 March 2010. பார்க்கப்பட்ட நாள் 21 December 2010.
பார்வதிபுரத்திலிருந்து கிறித்தோபர் நகர் செல்லும் வீதி
**கிறித்தோபர் நகர்** என்பது தமிழ்நாடு கன்னியாகுமரி மாவட்டத்தில் பார்வதிபுரத்திற்கு மிக அருகில் அமைந்துள்ள ஒரு சிறிய கிராமம் ஆகும். இது அரபிக்கடலிலிருந்து 7 கி.மீ தொலைவிலும் கன்னியாகுமரியிலிருந்து 25 கி.மீ தொலைவிலும் திருவனந்தபுரத்திலிருந்து 65 கி.மீ தொலைவிலும் திருநெல்வேலியிலிருந்து 80 கி.மீ தொலைவிலும் அமைந்துள்ளது. இதன் பெரும்பகுதி பார்வதிபுரத்தின் விவசாய நிலங்களாக இருந்த பகுதியாகும். பெருவிளையும் கோட்டவிளையும் இதற்கு அருகிலுள்ள கிராமங்களாகும். கன்னியாகுமரி மாவட்டத்தின் பல்வேறு பகுதியிலுள்ள மக்கள் இங்கு வசிக்கிறார்கள். இது 1980இற்குப் பின்னர் வளர்ச்சியடைந்த ஒரு பகுதி ஆகும்.

இது நாகர்கோவில் சட்டமன்றத் தொகுதிக்கு உட்பட்ட பகுதியாகும்.

வழிபாட்டிடங்கள்
---------------

* சாஸ்தா கோயில்
* சிஎசுஐ கிறித்தோபர் காலனி தேவாலயம்
* புனித பாத்திமா மாதா தேவாலயம்

கிறித்தோபர் நகரில் ஒரு வீதிக்காட்சி

மேற்கோள்கள்
-----------

1. ↑  "அஞ்சல் குறியீட்டுத் தகவல் இணையத்தளம்". பார்க்கப்பட்ட நாள் 02 சனவரி 2024. `{{cite web}}`: Check date values in: `|accessdate=` (help)
2. ↑  "வன்ஃபைவ்நைன் இணையத்தளம்". பார்க்கப்பட்ட நாள் 02 சனவரி 2024. `{{cite web}}`: Check date values in: `|accessdate=` (help)
**ஆயிசா ரூபினா** (Ayesha Rubina) இவர் ஐதராபாத்து மாநகராட்சியின் உறுப்பினரும், கல்வியாளரும், சமூக செயற்பாட்டாளரும், சமூக தொழில்முனைவோரும், முன்னாள் கூட்டுறவு உறுப்பினருமாவார். பல்வேறு சமூக பிரச்சனைகள் மற்றும் உள்ளூர் பிரச்சினைகள் குறித்த விவாதங்களில் இவர் தீவிரமாக பங்கேற்கிறார். இவர் இந்தியாவின் ஐதராபாத்தில் வசிக்கிறார்.

கல்வி
-----

இவர் புனித மேரி பெண்கள் உயர்நிலைப் பள்ளியில் பள்ளிப் படிப்பைச் முடித்தார். மேலும் உசுமானியா பல்கலைக்கழகத்தில் சமூகப் பணிகளில் முதுகலைப் பட்டம் பெற்றுள்ளார். ஆரம்பகால குழந்தை பருவ கல்வி மற்றும் கற்பித்தல் பற்றிய முதுகலைச் சான்றிதழ் பட்டமும் பெற்றுள்ளார். உசுமானியா பல்கலைக்கழகத்தில் ஆங்கில முதுகலைப் பட்டத்தில் அதிக மதிப்பெண்கள் பெற்றதற்காக இவருக்கு தங்கப் பதக்கம் வழங்கப்பட்டது.

அரசியல் தொடர்பு
---------------

இவர் தனது சமூகப் பணிகளுக்காகவும், பொது நலனுக்கான செயல்பாட்டிற்காகவும் ஐதராபாத்தின் அரசியல் வட்டாரங்களில் நன்கு அறியப்பட்ட நபராவார். 2014 ஏப்ரலில், ஒரு செய்தியாளர் அறிக்கையின்படி அனைத்திந்திய மஜ்லிசே இத்திகாதுல் முசுலிமீன் (AIMIM]]) தலைவர் அசதுத்தீன் ஒவைசி கட்சியில் பெண்களுக்கான துணை அமைப்பை உருவாக்க இருப்பதாகவும் அதற்கு இவரை தலைமை ஒருங்கினைப்பாளராக நியமிக்க இருப்பதாகவும் கூறப்பட்டது.

குறிப்புகள்
-----------

1. ↑  "NBT Nagar girls reign supreme".
2. ↑  "More Muslim parents see school as passport to safe future for girls".
3. ↑  "Ayesha, Jameel co-opted members of GHMC". பார்க்கப்பட்ட நாள் 29 October 2016.
4. ↑  "Shades of Opinion on 'What Makes a City Beautiful?'". Archived from the original on 5 மார்ச் 2016. பார்க்கப்பட்ட நாள் 29 October 2016. `{{cite web}}`: Check date values in: `|archive-date=` (help)
5. ↑  Ifthekhar, J. S. (1 April 2014). "MIM to form women's wing". பார்க்கப்பட்ட நாள் 29 October 2016 – via The Hindu. `{{cite web}}`: Unknown parameter `|=` ignored (help)
நாத்தான்வேல் என்பவர் இயேசுவின் சீடர்களில் ஒருவர் ஆவார். இவர் கலிலேயாவில் உள்ள கானா ஊரை சேர்ந்தவர்.

வரலாறு
------

இயேசுவின் மற்றோரு சீடரான பிலிப்பு என்பவர் நாத்தான்வேலிடம் வந்து நாங்கள் மோசேயும் மற்ற தீர்க்கதரிசிகளும் எழுதியிருக்கிறவரைக் கண்டோம். அவர் நாசரேத்தூரானுமாகிய இயேசு தான் என்றான். ஆனால் நாத்தான்வேல் மேசியா நாசரேத் ஊரிலிருந்து வருவார் என்பதை அவன் நம்பிக்கை கொள்ளவில்லை. யூத வரலாற்றில் நாசரேத் ஊரில் இருந்து எந்த ஒரு தீர்க்கதரிசிகளும் எழும்பினது இல்லை. இதனால் நாத்தான்வேல் பிலிப்பு சொன்னதை ஏற்க மறுத்தான். பிலிப்பு நாத்தான்வேலிடம் நீ வந்து பார் என்று அழைத்ததின் நிமித்தம் அவன் இயேசுவை பார்ப்பதற்கு சென்றான். இயேசு நாத்தான்வேலை தம்மிடத்தில் வரக்கண்டு கபடற்ற உத்தம இஸ்ரவேலன் என்றார். நாத்தான்வேல் இயேசுவிடம் என்னை உமக்கு எப்படி தெரியும் என்றான். அதற்கு இயேசு பிலிப்பு உன்னை அழைக்கும் முன்பே அத்திமரத்தின் கீழே உன்னை கண்டேன் என்றார். பின்பு நாத்தான்வேல் இயேசுவை நீர் தேவனுடைய மகன், இசுரவேலின் அரசன் என்றான்.

திருமறையில் யோவான் புத்தகத்தில் மட்டும் இரு இடங்களில் இவரைப்பற்றி குறிப்பிடப்பட்டுள்ளது. யோவான் அதிகாரம் 1 மற்றும் 21. நற்செய்தி புத்தகங்கள் என்று அழைக்கப்படும் நான்கு புத்தகங்களில் மற்ற மூன்று புத்தகத்தில் இவரை பற்றிய குறிப்புகள் இல்லை.

மத்தேயு புத்தகத்தில் குறிப்பிடப்பட்டுள்ள பன்னிரெண்டு சீடர்களில் பற்தொலொமேயு என்பவர் தான் நாத்தான்வேல் என்ற யூகங்களும் உண்டு. அனால் அதற்கான சரியான ஆதாரங்கள் கிடையாது.

மேற்கோள்கள்
-----------

1. 
2. 
3. 
4. 
5.
**டி. பி. எம். மொகைதீன் கான்** (*T. P. M. Mohideen Khan*) இந்தியாவைச் சேர்ந்த ஓர் அரசியல்வாதியாவார். தமிழ்நாட்டிலுள்ள திருநெல்வேலி நகரத்தில் 1947 ஆம் ஆண்டு சூலை மாதம் 19 ஆம் நாள் முகமது ராவுத்தர் என்பவருக்கு இவர் மகனாகப் பிறந்தார். பாளையங்கோட்டை புனித சேவியர் பள்ளியில் பத்தாம் வகுப்பு வரை பயின்றுள்ளார்.
திராவிட முன்னேற்றக் கட்சியின் உறுப்பினரான இவர் மாநிலத்தின் சுற்றுச்சூழல் அமைச்சராகவும் இருந்தார். பாளையங்கோட்டை மாநில சட்டமன்றத் தொகுதியைப் பிரதிநிதித்துவப்படுத்தும் தமிழ்நாடு சட்டமன்ற உறுப்பினராகவும் இருந்தார். 2001 முதல் 2021 ஆம் ஆண்டு வரை ஒரே தொகுதியில் நான்கு முறை போட்டியிட்டு இவர் தேர்ந்தெடுக்கப்பட்டார்.

வாழ்க்கைக் குறிப்பு
-------------------

டி, பி, எம். மொகைதீன் கான் ஒரு தொழிலதிபராக தன் வாழ்க்கையை தொடங்கினார். திராவிட இயக்கத்தின் மீதும், தி.மு.க நிறுவனரான அண்ணாதுரை மற்றும் மு. கருணாநிதி ஆகியோர் மீதும் பெரும்பற்று கொண்டவராக விளங்கினார். இந்தி மட்டும் ஆட்சிமொழி சட்டத்தை எதிர்த்து தமிழகத்தில் போராட்டங்கள் நடந்த காலத்தில், இவர் தி.மு, க. கட்சியில் இணைந்து பேருந்து மறியல், தொடர்வண்டி மறியல் போன்ற போராட்டங்களில் ஈடுபட்டார். பிறகு நடந்த சட்டமன்றத் தேர்தலில் தி.மு.க ஆட்சிக்கு வந்தது. தி.மு.கவில் பல பொறுப்புகளை வகித்த இவர், இறுதியில் 2001 ஆம் ஆண்டு நடைபெற்ற சட்டமன்றத் தேர்தலில், பாளையங்கோட்டை தொகுதியில் போட்டியிட கட்சியில் வாய்ப்பு பெற்று, முதன் முதலில் சட்டமன்றத் தேர்தலில் போட்டியிட்டு வென்றார். 2006 ஆண்டும் தி. மு.க. சார்பில் போட்டியிட்டு சட்டமன்றத்துக்கு போட்டியிட்ட இவர் தமிழக சுற்று சூழல் அமைச்சராக நியமிக்கப்பட்டார்.

பணிகள்
------

டி. பி. மொகிதீன் கான் தமிழக சுற்றுசூழல் அமைச்சராக இருந்தபோது தமிழ்நாடு மாசுக்கட்டுப்பாட்டு வாரியம் செயல்படுத்தப்பட்டது. வாரியம் முழுமையாக கணினி மயமாக்கப்பட்டு, அனுமதி மின்னணு முறையில் ஒரு மாதத்திற்குள் வழங்கும் வகையில் விரைவாக்கப்பட்டது. இந்த செயல்முறை முதலீட்டாளர்களுக்கும், மாநிலத்துக்கும் பயனளிக்கும் வகையில் இருந்தது.

சர்ச்சை
-------

2010 ஆம் ஆண்டில், குண்டர்களால் தாக்கப்பட்ட ஒரு காவல்துறை அதிகாரியை தன்னுடன் வாகனங்கள் பல இருந்தபோதிலும் உடனடியாக உதவி செய்யாமல் காவல்துறை அதிகாரி சாலையில் இறந்துவிட காரணமானார். சுகாதாரத் துறை அமைச்சர் எம்.ஆர்.கே.பன்னீர்செல்வத்துடன், 20 நிமிடம் தன்னுடைய வாகனத்தில் இருந்து இறங்காமல், இந்த சம்பவத்திற்கு வெறும் சாட்சியாக நின்றார்.

மேற்கோள்கள்
-----------

1. ↑  candidate information
2. ↑  T. P. M. Mohideen Khan profile at Tamil Nadu government website
3. ↑  Sam Daniel (8 January 2010). "Policeman attacked on road, ministers stare from cars, don't help". *NDTV*. Archived from the original on 11 January 2010. பார்க்கப்பட்ட நாள் 27 October 2022.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Pipistrellus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கிறிஸ்துமஸ் தீவு சிறு வௌவால்** (Christmas Island Pipistrelle) இது வௌவால் இனத்தச் சார்ந்த ஒரு பாலூட்டியாகும். இவை ஆத்திரேலியா கண்டத்தில் அமைந்துள்ள கிறிஸ்துமசு தீவு பகுதியில் வாழ்ந்துவந்தது.இவை 2009 ஆம் ஆண்டு ஐ.யூ.சி.என் வெளியிட்ட பட்டியல் கணக்கின்படி அழிந்துவிட்டதாக கூறப்படுகிறது.

மேற்கோள்கள்
-----------

1. ↑  Lumsden, L. Racey, P.A. & Hutson, A.M. 2017. Pipistrellus murrayi. The IUCN Red List of Threatened Species 2017: e.T136769A518894.. Downloaded on 30 December 2018.
2. ↑  உயிரின அழிவு: பேசப்படாத இனப்படுகொலை தி இந்து தமிழ் திசை - சனி, செப்டம்பர் 21 2019
**தி. சு. கிள்ளிவளவன்** (நவம்பர் 23, 1926—மார்ச்சு 13, 2015) என்பவர் தமிழ்நாட்டு அரசியலாளராகவும் எழுத்தாளராகவும் இதழாளராகவும் இருந்தவர். மறைந்த முதலமைச்சர் அண்ணாதுரைக்கு அணுக்கமாக இருந்து அரசியல் நடவடிக்கைகளில் ஈடுபட்டவர்.

அரசியல் வாழ்க்கை
----------------

சென்னை திருவல்லிக்கேணியில் பிறந்தார். மாணவராக இருந்தபோது நீதிக் கட்சியிலும் அதன் பின்னர் தன்மானக் கட்சியிலும் ஈடுபட்டார்.
1944 ஆம் ஆண்டில் திராவிடர் கழகத்தில் இணைந்தார். திராவிடர் கழகம் உடைந்து திராவிட முன்னேற்றக் கழகம் உருவாகிய போது 1949 இல் தி.மு.க.வில் சேர்ந்து அண்ணாவுடன் செயலாற்றினார். ஹோம்லாண்ட் என்னும் இதழின் துணை ஆசிரியர் பொறுப்பை ஏற்றார். முரசொலி என்னும் நாளிதழுக்கும் துணை ஆசிரியர் ஆனார். 1967 ஆம் ஆண்டில் தி.மு.க.விலிருந்து விலகி பேராயக் கட்சியில் சேர்ந்தார். 1979 ஆம் ஆண்டில் பழ. நெடுமாறன் தலைமையில் 'காமராசர் காங்கிரஸ்' என்னும் கட்சியைத் தொடங்கினார். சிறிது காலம் கழிந்ததும் அ.தி.மு.க. விலும் அதன் பின்னர் வாழப்பாடி ராமமூர்த்தியின் காங்கிரசிலும் சேர்ந்து பணியாற்றினார்.

இதழிகைப்பணி
-----------

தமிழ்நாடு நாளிதழ், பெங்களூர் தினச்சுடர் ஆகிய பத்திரிகைகளிலும் அறிஞர் அண்ணாதுரை நடத்திய ஹோம்லாண்டு, பி.பாலசுப்பிரமணியன் நடத்திய சண்டே அப்சர்வர் என்னும் ஆங்கில இதழ்களிலும் பணியாற்றினார்.

இறுதிக்காலம்
------------

கடந்த சில ஆண்டுகளாக அரசியலில் ஈடுபாடு காட்டாமல் ஒதுங்கி இருந்தார். இறுதியாக நோய்வாய்ப்பட்டுக் காலமானார். அவருடைய மருத்துவச் செலவுக்காக அவர் காலமாவதற்கு சில நாள்களுக்கு முன் அ.இ.அ.தி.மு.க. ஐந்து இலக்க உருபா அவருக்கு வழங்கியது என்பது குறிப்பிடத்தக்கது.

உசாத்துணை
---------

1. ↑  "அண்ணாதுரையின் நண்பர் கிள்ளிவளவன் காலமானார்". தினமலர். 13 மார்ச் 2015. பார்க்கப்பட்ட நாள் 14 மார்ச் 2015. `{{cite web}}`: Check date values in: `|accessdate=` and `|date=` (help)
2. ↑  "கிள்ளிவளவன் மறைவுக்கு ஜெ. இரங்கல்". தினமலர். 14 மார்ச் 2015. பார்க்கப்பட்ட நாள் 14 மார்ச் 2015. `{{cite web}}`: Check date values in: `|accessdate=` and `|date=` (help)
**துர்காபாய் தேஷ்முக்** (*Durgabai Deshmukh*,15 ஜூலை 1909 – 9 மே 1981) இந்திய சுதந்திரப் போராளியாக இருந்தார், வழக்கறிஞர், சமூக தொழிலாளி மற்றும் அரசியல்வாதி. அவர் இந்திய அரசியலமைப்பு சட்டமன்ற உறுப்பினராகவும் மற்றும் இந்தியாவின் திட்டமிடல் ஆணையத்தின் உறுப்பினராகவும் இருந்தார்.

இராஜமுந்திரியில் துர்காபாய் தேஷ்முக் -இன் சிலை
பெண்கள் விடுவிப்புக்கான பொதுநல ஆர்வலராகவும்,1937ல் ஆந்திர மகளிர் சபையை (ஆந்திர மகளிர் மாநாடு) துவங்கிவைத்தார். அவர் மத்திய சமூக நல வாரியத்தின் நிறுவனர் தலைவராகவும் இருந்தார்.1953இ்ல் சி.டி.தேஷ்முக்கை மணந்தார். சி.டி.தேஷ்முக், 1950-1956இல் இந்திய ரிசர்வ் வங்கியில் முதல் இந்திய கவர்னராகவும் இந்திய மத்திய அமைச்சரவையில் நிதி அமைச்சராகவும் பணிபுரிந்தவராவார்.

வாழ்க்கை
--------

ஆரம்பகால வாழ்க்கையில் துர்காபாய் இந்திய அரசியலுடன் தொடர்பு கொண்டிருந்தார். 12 வயதில், அவர் ஆங்கில மொழி கல்வியை சுமத்துவதற்கு எதிராகப் பள்ளியை விட்டு வெளியேறினார். பெண்கள் இந்தி கல்வியை மேம்படுத்துவதற்காக ராஜமுந்திரியில் பாலிகா இந்தி பாத்ஷாலாவைத் தொடங்கினார்.

இந்திய தேசிய காங்கிரசு 1923 ல் அவரின் சொந்த ஊரான காக்கிநாடாவில் மாநாடு நடத்தியபோது, அவர் ஒரு தொண்டராகவும், காதி கண்காட்சியின் பொறுப்பாளராகவும் இருந்தார். அனுமதிச் சீட்டு இல்லாமல் பார்வையாளர்கள் அனுமதிக்கப்படவில்லை என்பதை உறுதிப்படுத்துவதே அவரது பொறுப்பு. அவருக்கு கொடுக்கப்பட்ட பொறுப்பை நேர்மையாக நிறைவேற்றினார். அனுமதிச் சீட்டில்லாமல், ஜவஹர்லால் நேருவைத் தடுத்து நிறுத்திவிட்டார். கண்காட்சியின் அமைப்பாளர்கள் அவர் செய்ததைக் கண்டு கோபப்பட்டப்போது, அவர் அறிவுரைகளை மட்டுமே பின்பற்றுவதாக பதிலளித்தார். அமைப்பாளர்கள் நேருக்கு ஒரு அனுமதிச் சீட்டு வாங்கிய பின்னர்தான் நேரு உள்நுழைய துர்காபாய் தேஷ்மூக் அனுமதி கொடுத்தார். நேரு, தன் கடமையைச் செய்து கொண்டிருக்கும் தைரியத்திற்காக அந்த பெண்ணைப் பாராட்டினார். பிரித்தானிய ஆட்சியிலிருந்து இந்தியாவின் சுதந்திரத்திற்கான போராட்டத்தில் அவர் மகாத்மா காந்தியைப் பின்பற்றினார். அவர் எப்போதும் நகைகள், ஒப்பனைப் பொருட்கள் அணிந்திருந்ததில்லை, அவர் ஒரு சத்தியாக்கிரகியாக இருந்தார். காந்தி தலைமையில் உப்பு சத்தியாக்கிரக நடவடிக்கைகளில் பங்கேற்ற ஒரு முக்கிய சமூக சீர்திருத்தவாதி ஆவார். இயக்கத்தில் பெண் சத்தியாக்கிரகிகளை ஒருங்கிணத்தார். இதனால் பிரித்தானிய ராஜ் அதிகாரிகள் அவரை 1930 - 1933 ஆண்டுகளுக்கு மூன்று முறை சிறையில் அடைத்தனர். சிறையில் இருந்து விடுவிக்கப்பட்ட பிறகு துர்காபாய் தனது படிப்பை தொடர்ந்தார். ஆந்திரப் பல்கலைக்கழகத்தில் 1930 இல் அரசியல் அறிவியல் துறையில் பி.ஏ மற்றும் அவரது எம்.ஏ.வை முடித்தார். அவர் 1942 இல் சென்னை பல்கலைக்கழகத்தில் தனது சட்ட பட்டம் பெற சென்றார். சென்னை உயர்நீதிமன்றத்தில் வழக்கறிஞராகப் பயிற்சி பெற்றார். துர்காபாய் பார்வையற்றவர்களின் நிவாரண சங்கத்தின் தலைவர் ஆவார்.

மேற்கோள்கள்
-----------

*

வெளியிணைப்புகள்
---------------

* Durgabai Deshmukh: A pioneer and a transformative leader, Prema Kasturi and Prema Srinivasan, தி இந்து.

விருதுகள்
---------

* பால் ஜி ஹாஃப்மேன் விருது
* நேரு இலக்கிய விருது
* யுனெஸ்கோ விருது (எழுத்தறிவு துறையில் சிறந்த பணிக்காக)
* பத்ம விபூஷன் விருது
* ஜீவன் விருது மற்றும் ஜெகதீஷ் விருது

துர்காபாயால் நிறுவப்பட்ட நிறுவனங்கள்
------------------------------------

* 1938-இல் ஆந்திரா மகிலா சபா
* சமூக அபிவிருத்தி கவுன்சில்
* 1962-ல் துர்காபாய் தேஷ்முக் மருத்துவமனை
* ஸ்ரீ வெங்கடேஸ்வரா கல்லூரி, புது தில்லி
**தஞ்சை ஆனந்த ராவ் (Tanjore Ananda Rao)** (ஆனந்த ராவ் தஞ்சாவூர்க்காரர் என்றும் அழைக்கப்பட்டார் ) (1852 மே 15 - 1919 சூலை 19) இவர் ஒரு இந்திய நிர்வாகியும் மற்றும் அரசியல்வாதியுமாவார். இவர் 1909 முதல் 1912 வரை மைசூர் இராச்சியத்தின் திவானாக பணியாற்றினார். இவர் திவான் சர் த.மாதவ ராவின் மூத்த மகனாவார்.

ஆரம்பகால வாழ்க்கை மற்றும் கல்வி
-------------------------------

ஆனந்த ராவ் திருவனந்தபுரம் கோட்டையின் பத்ம விலாசத்தில் 1852 மே 15 ஆம் தேதி பிறந்தார். பிரபல இந்திய அரசியல்வாதியான இவரது தந்தை சர் த. மாதவ ராவ், திருவிதாங்கூர் மற்றும் பரோடாவின் திவானாகவும், இந்திய தேசிய காங்கிரசின் ஆரம்ப முன்னோடிகளில் ஒருவராகவும் பணியாற்றினார். இவர்களின் குடும்பம் தஞ்சாவூர் மாவட்டத்தைச் சேர்ந்த தஞ்சாவூர் மராத்தி மொழி பேசும் தேசஸ்தா பிராமணச் சமூகத்தைச் சேர்ந்தது.

ராவ் சென்னையில் பள்ளிப்படிப்பை முடித்தார். 1867 ஆம் ஆண்டில் முதல் வகுப்பில் மெட்ரிகுலேசனையும், 1869 இல் சென்னை, மாநிலக் கல்லூரியிலும் , திருவனந்தபுரம் மகாராஜா கல்லூரியிலும் படித்து பட்டம் பெற்றார்.

தொழில்
------

1873 நவம்பர் 14 அன்று மைசூர் அரசுப் பணியில் இணைவதற்கு முன்பு ராவ் ஆரம்பத்தில் பரோடாவின் துகாஜி ராவ் கோல்கருக்கு ஆசிரியராகப் பணிபுரிந்தார். 1876 சூலை 7 ஆம் தேதி பெங்களூரின் உதவி ஆணையராக ராவ் நியமிக்கப்பட்டார். பின்னர்,1879 டிசம்பர் 1 முதல் 1883 சனவரி வரை அரண்மனை கணக்குகளின் பொறுப்பாளராக இருந்தார்.

ராவ் 1883 முதல் 1886 வரை ஹாசன் மற்றும் காடூருக்கான உதவி ஆணையராகவும், 1886 முதல் 1889 வரை ஹாசன் மற்றும் மைசூரின் செயல் துணை ஆணையராகவும் பணியாற்றினார். 1889 முதல் 1897 வரை மைசூர் திவானின் தலைமைச் செயலாளராகவும், 1897 முதல் 1904 வரை வேளாண் மற்றும் பிற புள்ளிவிவர இயக்குநராகவும் பணியாற்றினார். ராவ் 1904 ஆம் ஆண்டு மார்ச் 14 ஆம் தேதி வருவாய் ஆணையராக நியமிக்கப்பட்டு 1906 மார்ச் 14 முதல் மைசூர் சட்டமன்றத்தில் 1909 ஏப்ரல் 1 ஆம் தேதி திவானாக பொறுப்பேற்றார்.

மைசூர் திவான்
-------------

ராவ் 1909 ஏப்ரல் 1 முதல் 1912 நவம்பர் 10 வரை மைசூரின் திவானாக பணியாற்றினார். இவரது ஆட்சிக் காலத்தில் மைசூரின் பொருளாதார வளர்ச்சிக்கு நிறைய நடவடிக்கைகள் மேற்கொள்ளப்பட்டன. சிவசமுத்திரத்தில் உள்ள மின் நிலையத்திற்காக 1910 இல் ஒரு நீர்த்தேக்கம் கட்டப்பட்டது. அதே ஆண்டில், மைசூர்-ஹாசன் இரயில் பாதை சாலிகிராம் மற்றும் யடாத்தூரை அர்சிகரேவில் இணைக்கும் வகையில் நீட்டிக்கப்பட்டது. முதலாவது மைசூர் பொருளாதார மாநாடு 1910 சூன் 10 அன்று தொடங்கப்பட்டது. மேலும் இது ஒவ்வொரு ஆண்டும் ஒரு முறை கூடியது. 1911-1912 ஆம் ஆண்டில், கண்ணம்பாடியில் காவிரி ஆற்றில் கிருட்டினராச சாகர் அணைக் கட்டும் பணி தொடங்கப்பட்டது.

விசுவேசுவரய்யாவிற்கு அழைப்பு
----------------------------

இவர், 1909 ஆம் ஆண்டில் மோக்சகுண்டம் விசுவேசுவரய்யாவை மைசூர் அரசாங்கத்தின் தலைமை பொறியாளராகவும் செயலாளராகவும் பணியாற்ற அழைத்து வந்தார்.

மரியாதை
-------

ராவ் 1910 ஆம் ஆண்டில் இந்திய சாம்ராச்சியத்தின் ஒழுங்கின் தோழராக மாற்றப்பட்டார்.

* மத்திய பெங்களூரில் ரேஸ் கோர்ஸ் சாலையில் ஒரு பெரிய சாலை சந்திப்பு, இவரது பெயரான திவான் டி.ஆனந்த ராவ் வட்டம் என்று பெயரிடப்பட்டது.

குறிப்புகள்
-----------

* *Mysore Gazetteer*. பக். 3124–3125.
* *Mysore Gazetteer*. பக். 3026–3032.
A Dyson DC07 upright **Cyclonic vacuum cleaner** using centrifugal force to separate dust and particles from the air flowing through the cylindrical collection vessel.
ஒரு தானியங்கி தூசுறிஞ்சி (எந்திரன்).
நிலத்தில் காணப்படும் சிறு குப்பைகளையும் தூசியையும் உறிஞ்சி ஒரு பைக்குள் சேகரிக்கும் இயந்திரம் **தூசி உறிஞ்சி** ஆகும். ஆங்கிலத்தில் *vacuum cleaner* என்ற சொல்லுக்கு தமிழ் இணையப் பல்கலைக்கழக அகரமுதலி வெற்றிடத் தூய்மிப்பு என்றும் நேரடி மொழி பெயர்ப்பு தருகிறது.
இப்பொறியைப் பயன்படுத்துவதற்கு முன்னர், துடைப்பத்தைக் கொண்டு சுத்தம் செய்தனர். இன்றும், இந்திய வீடுகளில் அதிக அளவில், துடைப்பம் பயன்படுத்தப் படுகிறது.

பொதுவாக நிலத்திற்கு கம்பளம் (*carpet*) இடப்பட்ட வீடுகளில் இது பயன்படுகின்றது. தானியங்கு தூசி உறிஞ்சிகளும் தற்போது விற்பனையில் உள்ளன.

வரலாறு
------

1996 ஆம் ஆண்டு ஜேம்ஸ் டைசன் என்பவர் வெற்றிட தூசுறிஞ்சியைக் கண்டுபிடித்தார். சுவீடன் நாட்டைச் சேர்ந்த எலக்ட்ரோலக்ஸ் எனும் நிறுவனம் அவரிடமிருந்து அதன் உரிமையைப் பெற்றுச் சந்தையில் அறிமுகப்படுத்தியது. 2001 ஆம் ஆண்டு டைசன் எனும் பிரித்தானிய நிறுவனம் DC06 எனும் தனியங்கி வெற்றிட தூசுறிஞ்சியை உருவாக்கியது. இதை ரோபோட் வாக்யூம் கிளீனர் என்று அழைக்கின்றனர். வட்டவடிவில் உள்ள இது தன்னகத்தே கணினியைக் கொண்டுள்ளது. இது வீட்டின் இண்டு இடுக்குகளில் உதாரணத்துக்குக் கட்டில், சோபா, இருக்கை, நாற்காலிகள் ஆகியவற்றின் அடியில் புகுந்து புகுந்து, தூசிகளையும் குப்பைகளையும் உறிஞ்சி எடுத்து தரையைச் சுத்தமாக்கும் வல்லமை கொண்டது.

மேற்கோள்கள்
-----------

1. ↑  முகமது ஹுசைன் (9 திசம்பர் 2017). "வீட்டைச் சுத்தப்படுத்தும் 'எந்திரன்'". *கட்டுரை*. தி இந்து தமிழ். பார்க்கப்பட்ட நாள் 9 திசம்பர் 2017.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Alopias|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கீரிப்பல்லன் சுறாக்கள்** (*Thresher shark*) என்பவை உலகின் அனைத்து மித வெப்ப, வெப்பமண்டலப் பெருங்கடல்களில் காணப்படும் அலோபிடே குடும்பத்தின் பெரிய லாம்னிஃபார்ம் சுறாக்கள் ஆகும். இந்த குடும்பத்தில் தற்போது மூன்று இனங்கள் உள்ளன. இவை அனைத்தும் அலோபியாஸ் இனத்திற்குள் உட்பட்டவ.

2007 முதல் பன்னாட்டு இயற்கை பாதுகாப்பு சங்கத்தால் இந்த மூன்று சுறா இனங்களும் அழிவாய்புள்ள இனம் என்று பட்டியலிடப்பட்டுள்ளன. இவை அனைத்தும் பிரபலமான மீன் பிடி விளையாட்டுக்கான மீன்கள் ஆகும்.[] இந்த சுறாக்களானது, அவற்றின் இறைச்சி, கல்லீரல் (சுறா கல்லீரல் எண்ணெய்க்கு ), தோல், துடுப்பு (சுறா சூப்புக்காக) போன்றவற்றிற்காக வேட்டையாடப்படுகிறன.

Thresher Shark jumping in Costa Rica கோஸ்டாரிகாவில் துள்ளும் கீரிப்பல்லன் சுறா
இவை மனிதர்களுக்கு அச்சுறுத்தலானவையாகத் தெரியவில்லை.[]

வகைபாடு
-------

இந்த சுறாவின் இனம் மற்றும் குடும்பத்தின் பெயரானது கிரேக்கச் சொல்லான ἀλώπηξ , alṓpēx, என்ற சொல்லில் இருந்து வந்தது. இது கிரேக்க மொழியில் நரி யைக் குறிக்கும் சொல்லாகும். மேலும் இது, **நீண்ட வால் சுறா, சாதாரண அறுவாள் சுறா**, *அலோபியாஸ் வல்பின்*,  **நரி சுறா** என்றும் அழைக்கப்படுகிறது. இதன் பொதுவான அறுவாள் சுறா என்ற பெயரானது இதற்கு உள்ள அறுவாள் போன்ற வால் துடுப்பினால் உண்டானது. இது சுறாவின் உடலில் நீண்டு இருக்கும்.

குறிப்புகள்
-----------

1. ↑  Bourdon, J. (April 2009). Fossil Genera: *Alopias*. The Life and Times of Long Dead Sharks. Retrieved on October 6, 2009.
2. ↑  Error on call to வார்ப்புரு:cite press release: Parameter **title** must be specified
**தெபாகி போஸ்** (*Debaki Bose;1898-1971*), **தெபாக்கி குமார் போஸ்** என்றும் அழைக்கப்படும் இவர் இந்திய இயக்குனரும், எழுத்தாளரும், நடிகரும் ஆவார். இவர் பாலிவுட் மற்றும் வங்காளத் திரைப்படங்களில் தனது பங்களிப்பிற்காக அங்கீகரிக்கப்பட்டார். 1898 ஆம் ஆண்டு நவம்பர் 25 ஆம் தேதி பிரித்தானிய இந்தியாவின் வங்காள மாகாணத்திலிருந்த வர்தமானிலுள்ள அகல்போஷ் என்ற இடத்தில் (இப்போது கிழக்கு வர்த்தமான்) பிறந்தார். இவர் இந்தியத் திரைப்படங்களில் ஒலி மற்றும் இசையின் புதுமையான பயன்பாட்டிற்காக அறியப்படுகிறார். முதலில் தீரன் கங்குலியின் பிரித்தானிய டொமினியன் பிலிம்ஸ் பதாகையின் கீழ் பணிபுரிந்தார். பின்னர் பிரமாதேஷ் பருவாவின் *பருவா பிக்சர்ஸ்* உடன் பணியாற்றினார். இறுதியாக 1932 இல் நியூ தியேட்டர்ஸ் நிறுவனத்தில் சேர்ந்தார். பின்னர், 1945 இல் தனது சொந்த தயாரிப்பு நிறுவனமான தெபாகி புரொடக்சன்ஸைத் தொடங்கினார்.

ஆரம்ப கால வாழ்க்கை
------------------

தெபாகி போஸ் வர்த்தமானில் ஒரு வழக்கறிஞரின் மகனாகப் பிறந்தார். வித்யாசாகர் கல்லூரியில் பட்டம் பெற்றார. ஒத்துழையாமை இயக்கத்திற்கான மகாத்மா காந்தியின் அழைப்பால் ஈர்க்கப்பட்ட இவர், பல்கலைக்கழத்திலிருந்து வெளியேறி, சொந்தமாக வாழத் தொடங்கினார். அவர் உள்ளூர் சந்தையில் துண்டுகள் விற்கும் ஒரு கடையைத் திறந்தார். மேலும் *சக்தி* என்ற உள்ளூர் வார இதழின் ஆசிரியராகவும் இருந்தார். கொல்கத்தாவைச் சேர்ந்த திரைப்பட இயக்குனரான தீரன் கங்குலியைச் சந்தித்தார். இவரது எழுத்துத் திறனைப் பற்றி அறிந்த கங்குலி, திரைப்பட வசனங்களை எழுத கொல்கத்தாவுக்கு அழைத்தார். இந்த முயற்சி பிரித்தானிய டொமினியன் பிலிம்ஸ் தயாரித்த *கமோனர் அகுன்* (அல்லது *ஃபிளேம்ஸ் ஆஃப் ஃப்ளெஷ்* ) என்ற முதல் திரைப்படமாக உச்சக்கட்டத்தை அடைந்தது.

இறப்பு
------

17 நவம்பர் 1971 அன்று இந்தியாவின் மேற்கு வங்காளத்திலுள்ள கொல்கத்தாவில் இறந்தார்.

சான்றுகள்
---------

1. ↑  "Debaki Kumar Bose movies, filmography, biography and songs - Cinestaan.com". *Cinestaan*. பார்க்கப்பட்ட நாள் 2018-02-27.
2. 1 2 3  Pandya, Sonal. "Debaki Bose — The first internationally honoured Indian filmmaker". *Cinestaan*. பார்க்கப்பட்ட நாள் 2018-02-27.
3. ↑  "Debaki Bose".
4. ↑  "An article from BFJA website". Archived from the original on 2 May 2008. பார்க்கப்பட்ட நாள் 24 April 2008.

வெளி இணைப்புகள்
---------------

* ஐ.எம்.டி.பி இணையத்தளத்தில் தெபாகி போஸ்
* A page on Debaki Bose in abasar.net பரணிடப்பட்டது 24 சூலை 2008 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* அமெரிக்க ஐக்கிய நாடுகள்

 |
**கீழக்கரை உக்கிரவீரமாகாளியம்மன் கோயில்** தமிழ்நாட்டில் இராமநாதபுரம் மாவட்டம், கீழக்கரை என்னும் ஊரில் அமைந்துள்ள அம்மன் கோயிலாகும்.

கோயில் அமைப்பு
--------------

இக்கோயிலில் உக்கிர வீரமாகாளி அம்மன் சன்னதியும், விநாயகர், ஐயப்பன், பைரவர், நவக்கிரகம், பேச்சியம்மன் நாகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன. புரட்டாசி, ஐப்பசி மாதம் நவராத்திரி முக்கிய திருவிழாவாக நடைபெறுகிறது. மாசி மாதம் சிவன்ராத்திரி திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**இன்னாலில்லாஃகி வ-இன்னா இலைஃகி ராசி3வூன்** (*ʾinnā li-llāhi wa-ʾinna ʾilayhi rājiʿūn*, அரபு மொழி: إِنَّا لِلَّٰهِ وَإِنَّ إِلَيْهِ رَاجِعُونَ ‎‎‎) என்பது திருக்குரானில் வரும் ஒரு பகுதி. இதன் பொருள் *இறைவனிடமிருந்து வந்தோம் இறைவனிடமே செல்கிறோம்* என்பதாகும். யாரேனும் இறந்துவிட்டால் குர்ஆனின் இவ்வரிகளைக் கூறி ஆறுதல் சொல்லுதல் வழக்கம்.

விளக்கம்
--------

சுருக்கமாகச் சொல் விளக்கம் கீழே:

**ʾஇன்னா**: எனில் நாம் (நாம் யாவரும் என்னும்படி அழுத்தமாகக் கூறும் *நாம்*). இச்சொல் *இன்னா-னா* என்பதன் சுருங்கிய வடிவம்.

**லி-ல்லாஃகி**: "*லி*" என்பது வேற்றுமையுருபு போன்ற ஆனால் முன்னிற்கும் சொல் (*ஃகார்ஃபு சா3ர் ḥarfu jarr*). இதன் பொருள் *அவரின், அவருடைய, அவருக்காக* என்பதில் வரும்  *இன், உடைய* போன்ற ஓர் உடைமைப்பொருள் உணர்த்தி முன்னிற்கும் வேற்றுமையுருபு. "*அ லக்கா அக்குன் (A laka ʾakhun)*" (இதில் "*ல*" என்பது "*லி*" என்பதுபோன்றதே) என்பதன் பொருள் "உங்களுக்கு உடன்பிறந்தவன் இருக்கின்றானா?" என்பது. எனவே லி-ல்லாஃகி என்பதன் பொருள் *அல்லாஃகுக்கு* (அல்லாஹ்ஹுக்கு)

**வ:** வ எனில் மற்றும் (-உம் என்னும் ஒன்றுக்கு மேற்பட்டுவருவனவற்றை உணர்த்து உம்மைப்பொருள்)

**ʾஇன்னா**: மேலே பார்க்கவும்.

**இலை-ஃகி (இலைஹி)**: இருபகுதியாகப் பிரித்துப் பார்த்தால் இதன்பொருள் *இறையை நோக்கி* ("toward Him"). "*ʾஇலை*" என்பது "*ʾஇலா*" (ஒரு முன்னிற்கும் வேற்றுமையுருபு) போன்றது. இதன் பொருள் தமிழில் *-கு* போன்றது *மசூதிக்குப் போனேன்* என்பதில் வரும் -கு போன்றது ("*தஹப்து இல மஸ்ஜிதின் (dhahabtu ʾila masjidin)*". "*ஃகி*" என்பது உண்மையில் "*ஃகு*", இதன் பொருள் அவன் அவள் அது போன்றவற்றின் உடைமைப்பொருளுக்கு வரும் வேற்றுமையுருபு போன்றது (அவனுடைய, அவளுடைய அதனுடைய, அவனுக்கு, அவளுக்கு, அதுக்கு).

**ராசி3 ஊன்**: ராசா3 எனில் *திரும்பு*; ராசி3 என்பது திரும்பி வருபவர் என்பது போன்ற பொருள் தரும் பெயர்ச்சொல் அல்லது பெயரடை போன்ற வடிவம். *ஊன்* என்பது மூன்றும் அதற்கு மேலுமான பன்மை. எனவே **ராசி3 ஊன்** என்பதன் பொருள் *திரும்பிவருபவர்* அல்லது *வீடு திரும்புவோர்*என்பதாகும்.

எனவே இந்தக் குர்ஆன் வரிகள் *(அல்லாஃகாகிய) இறைவனைச் சேர்ந்த நாம் இறைவனிடம் சேர்கின்றோம்* என்னும் பொருள் தரும் மொழி.

அடிக்குறிப்புகளும் மேற்கோள்களும்
--------------------------------

1. ↑  "Word-by-Word Quran - Verse (2:156)". Kais Dukes. பார்க்கப்பட்ட நாள் 30-04-2011. `{{cite web}}`: Check date values in: `|accessdate=` (help)
*நகர விளையாட்டரங்கம்* மலேசியாவின் பினாங்கில் உள்ள ஜார்ஜ் டவுனில் உள்ள ஒரு பல்நோக்கு மைதானமாகும், மேலும் இது பினாங்கு மாநில கால்பந்து அணியான பினாங்கு எப் சி இன் சொந்த மைதானமாக செயல்படுகிறது. மலேசியாவில் இன்னும் பயன்பாட்டில் உள்ள பழமையான கட்டப்பட்ட அரங்கம், இது 1932 இல் பிரித்தானிய அரசாங்கத்தால் கட்டப்பட்டது.

சுமார் 25,000 பேர் அமரக்கூடிய திறன் கொண்ட இந்த மைதானம் தற்போது கால்பந்து போட்டிகளுக்காகப் பயன்படுத்தப்படுகிறது

வரலாறு
------

### பினாங்கு தீவு தேசிய விளையாட்டரங்கம்

விளையாட்டரங்கம் யத்தின் கட்டுமானம் 1 அக்டோபர் 1945 அன்று இரண்டாம் உலகப் போர் முடிவடைந்த பின்னர் தொடங்கியது. 1948 இல் முடிந்ததும், அதிகாரப்பூர்வமாக பினாங்கு தீவு தேசிய விளையாட்டரங்கம்.

1950 ஆம் ஆண்டு பிரித்தானிய அரசாங்கத்தால் இந்த மைதானம் விரிவுபடுத்தப்பட்டது மேலும் 1953 ஆம் ஆண்டு மேலும் புதுப்பிக்கப்பட்டது.

### நகர விளையாட்டரங்கம்

பினாங்கு தீவு தேசிய விளையாட்டரங்கம் 2003 இல் நகர விளையாட்டரங்கம்என மறுபெயரிடப்பட்டது. 2000 களில் மற்றொரு சுற்று சீரமைப்பு பணிகள் நடத்தப்பட்டன.

உசாத்துணைகள்
------------

1. ↑  "Malaysia – Penang FA Venue– Soccerway". Soccerway. பார்க்கப்பட்ட நாள் 6 மார்ச்சு 2021.
2. ↑  "Bandaraya Stadium event". Archived from the original on 3 பெப்பிரவரி 2018. பார்க்கப்பட்ட நாள் 18 பெப்பிரவரி 2023.
**சர் பூர்ணையா நரசிங்க ராவ் கிருட்டிணமூர்த்தி (Sir Purniah Narasinga Rao Krishnamurti)** (1849 ஆகத்து12 - 1911) இவர் ஓர் இந்திய வழக்கறிஞரும் நிர்வாகியும் ஆவார். இவர் 1901 முதல் 1906 வரை மைசூர் இராச்சியத்தின் திவானாக பணியாற்றினார். இவர் மைசூரின் முதல் திவானான பூர்ணையா என்பவரின் நேரடி வம்சாவளியாக இருந்தார்.

ஆரம்பகால வாழ்க்கை மற்றும் கல்வி
-------------------------------

கிருட்டிணமூர்த்தி 1849 ஆகத்துட் 12 அன்று மைசூர் இராச்சியத்தில் பிறந்தார்.பெங்களூரில் கல்வி பயின்றார். பின்னர், மசென்னைப் பல்கலைக்கழகத்தில் சட்டத்தில் பட்டம் பெற்ற இவர் 1870 இல் மைசூர் அரச சேவையில் உதவி கண்காணிப்பாளராக சேர்ந்தார். உடையார் வம்சம் அரியணையை மீட்டெடுத்த பிறகு, கிருட்டிணமூர்த்தி 1901 இல் திவானாக நியமிக்கப்படுவதற்கு முன்பு தலைமை நீதிமன்றத்தின் நீதிபதியாக பணியாற்றினார். 1905 ஆகத்து 3 அன்று, இவர் திவானாக இருந்தபோது, பெங்களூரில் மின்சார விளக்குகள் அறிமுகப்படுத்தப்பட்டன (மின்சார தெரு விளக்குகளைப் பெற்ற இந்தியாவின் முதல் நகரம்). ஏலந்தூர் ஏலந்தூர் தோட்டத்தின் ஐந்தாவது ஜாகிர்தாரும் ஆவார். இவருக்கு இரண்டு குழந்தைகள் இருந்தனர்.

விருதுகள் மற்றும் மரியாதைகள்
----------------------------

* 1897 ஆம் ஆண்டில், கிருஷ்ணமூர்த்தி இந்திய சாம்ராஜ்யத்தின் ஒழுங்கின் தோழராக மாற்றப்பட்டார் .
* 1903 ஆம் ஆண்டில், அவர் இந்தியப் பேரரசின் வீரத்திருத்தகையாக கௌரவிக்கப்பட்டார் .

குறிப்புகள்
-----------

1. ↑  M.K Raghavendra. *Bipolar Identity: Region, Nation, and the Kannada Language Film*. Oxford University Press. பக். 17.. பார்த்த நாள்: 22 June 2011.
2. ↑  Harry Halén. *Handbook of oriental collections in Finland: manuscripts, xylographs, inscriptions and Russian minority literature, Issues 31-34*. Curzon Press. பக். 73.

* *Mysore Gazetteer*. பக். 3144.
**கீழ்படப்பை வீரட்டேசுவரர் கோயில்** (*Veeratteswarar Temple, Kil Padappai*) இந்தியாவின் தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் கீழ்படப்பை என்னுமிடத்தில் அமைந்துள்ளது. படப்பை என்றால் பூஞ்சோலை என்று பொருளாகும். பூக்கள் நிறைந்த சோலையில் இறைவர் இருப்பதால் இவ்விடம் படப்பை என்றழைக்கப்படுகிறது. இது உப வீரட்டத்தலமாகக் கருதப்படுகிறது. இத்தலம் வழியாக ஞானசம்பந்தர் விருத்தாச்சலம் சென்றபோது இவரை வணங்கி இத்தலத்தைப் பற்றிப் பாடியுள்ளதால் இத்தலம் தேவார வைப்புத்தலம் என்றும் பெருமையுடைய தலமாகும்.

இறைவன், இறைவி
-------------

கோயிலின் மூலவர் வீரட்டேசுவரர் ஆவார். இவர் சதுர வடிவில் ஆவுடையாருடன் லிங்கத் திருமேனியாகக் காட்சியளிக்கிறார். இறைவி சாந்தவல்லி ஆவார். இக்கோயிலின் தல மரம் மாமரம் ஆகும். சித்திரை மாதம் சதய நட்சத்திரத்தில் திருநாவுக்கரசர் குரு பூசையும், ஆடி மாதம் சுவாமி நட்சத்திரத்தில் சுந்தரர் குரு பூசையும் இங்கு நடைபெறுகின்றன. சுந்தரர் வெள்ளை யானையில் கைலாசம் சென்றதால் விழாவின்போது யானை மீது வருவார். இவற்றுடன் கார்த்திகை, மகாசிவராத்திரி உள்ளிட்ட விழாக்களும் இங்கு கொண்டாடப்படுகின்றன. காமிகாகம முறைப்படி இரண்டு காலப் பூசைகள் இங்கு நடக்கின்றன. மாசி மாதம் ஆருத்ராவும், சித்திரை மாதம் சிவராத்திரியும் முக்கிய திருவிழாவாக நடைபெறுகின்றன.

முன் மண்டபத்தில் இரு கைகளில் மலரை வைத்தபடி சந்திரனின் புடைப்புச் சிற்பம் உள்ளது. திருச்சுற்றில் தாமரை பீடத்தில் நவக்கிர மண்டபம் உள்ளது. இங்குள்ள விநாயகர் தாயின் பெயர் இணைந்த நிலையில் சாந்த விநாயகர் என்றழைக்கப்படுகிறார். விமானம் பத்ம விமான அமைப்பில் உள்ளது. அகோர வீரபத்திரர் வடக்கு நோக்கிய நிலையில் உள்ளார்.காளத்தீசுவரர், சனீசுவரர், வள்ளி தெய்வானையுடன் கூடிய சுப்பிரமணியர் ஆகியோர் உள்ளனர். அம்பாள் தனி சன்னதியில் தெற்கு நோக்கிய நிலையில் உள்ளார். அவரது பாதத்தின்கீழ் ஸ்ரீசக்கரம் அமைக்கப்பட்டுள்ளது.

வரலாறு
------

தட்சனின் பிள்ளைகளான கிருத்திகை, ரோகிணி உள்ளிட்ட 27 பேரை சந்திரன் மணந்தாலும் ரோகிணி மீது மட்டுமே அன்பு காட்டியதால் மற்றவர்களுக்கு வருத்தம் ஏற்பட்டது. இதனைப் பற்றி தம் தந்தையான தட்சனிடம் அவர்கள் எடுத்துக் கூறினர். தட்சன் சந்திரனின் கலைகள் தேயும்படி சாபமிட்டான். விமோசனம் தேடி சந்திரன் பல தலங்களுக்குச் சென்று இறைவனை வழிபட்டான். அவ்வாறே இங்கும் ஒரு லிங்கத் திருமேனியை வைத்து வழிபட்டான்.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. ↑  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "கீழ்படப்பை வீரட்டேசுவரர் கோயில்". வலைத்தமிழ்.. பார்த்த நாள்: 18 December 2022.
3. 1 2 3 4  அருள்மிகு வீரட்டேரீஸ்வரர் திருக்கோயில், தினமலர் கோயில்கள்

வெளியிணைப்புகள்
---------------

* வேலைக்கு வழிகாட்டும் வீரட்டேஸ்வரர்!, தினமணி, 15 பிப்ரவரி 2019
ஆலம்பாடி இன மாடு
**ஆலம்பாடி மாடு** என்பது தமிழ்நாட்டைச் சேர்ந்த ஒரு மாட்டினமாகும். இது கிட்டத்தட்ட அழிந்த நிலையில் உள்ளது.

விளக்கம்
--------

ஆலம்பாடி என்பது ஓகேனக்கலில் இருந்து சுமார் மூன்று அல்லது நான்கு மைல் தொலைவில் கர்நாடகத்தின் எல்லைக்குள் அமைந்துள்ள ஒரு சிற்றூர் ஆகும். அந்த ஊரில் தோன்றிய மாட்டு இனமாதலால் இது இப்பெயரைப் பெற்றது. இந்த மாடானது வண்டி இழுப்பதற்கும், உழவுப் பணிகளுக்கும் ஏற்றவை. சுறுசுறுப்பாக வேலை செய்யக்கூடிய இவை நீண்ட கல்களையும், முன்னே தள்ளிக் கொண்டிருக்கும் நெற்றியையும், கனத்த கொம்பையும் கொண்டன. இந்த மாட்டுக்கு குறைந்த அளவு தீனி போதுமானது.

காணப்படும் இடங்களும், காக்கும் முயற்சியும்
------------------------------------------

இந்த மாடுகள் தற்போது மிக அரிதாகவே காணப்படுகின்றன. இது தமிழகத்தின் தருமபுரி மாவட்டத்தின் பென்னாகரத்தைச் சுறிறியுள்ள ஒகேனக்கல், ஊட்டமலை, பெரும்பாலை, ஏரியூர் உள்ளிட்ட பகுதிகளிலும், கிருஷ்ணகிரி மாவட்ட எல்லைப் பகுதிகளான தேன்கனிக்கோட்டை, நாட்றம்பாளையம், அஞ்செட்டி ஆகிய பகுதிகளில் காணப்படுகிறது. இதுகுறித்து தமிழ்நாடு கால்நடை ஆராய்ச்சிப் பல்கலைக் கழகமானது ஆய்வு செய்து, ஆலம்பாடி கால்நடை இன ஆராய்ச்சி நிலையத்தை பென்னாகரத்தில் நான்கு கோடி மதிப்பீட்டில் தொடங்க அனுமதியும், நிதியும் கோரி தமிழக அரசிடம் முன்மொழிவை அளித்தது. இதையடுத்து இந்த இன பசுக்களைக் காக்கவும், இன விருத்தி, உறைவிந்து மூலம் சினை ஊசி செலுத்துதல் போன்ற பணிகளை மேற்கொள்ளவும் ஆலம்பாடி இன கால்நடை ஆராய்ச்சி நிலையத்தை பென்னாகரத்தில் தொடங்க 2018 அக்டோபர் 8 அன்று தமிழாநாடு அரசு அரசாணை வெளியிட்டு முதற்கட்டமாக ஒரு கோடி நிதி ஒதுக்கியது.

மேற்கோள்கள்
-----------

1. ↑  "கம்பீரப் பார்வையும் சிலிர்த்து நிற்கும் திமிலும்﻿: தமிழக மாட்டினங்களின் மரபும் பெருமையும்". தி இந்து. 9 சனவரி 2016. பார்க்கப்பட்ட நாள் 17 மார்ச் 2016. `{{cite web}}`: Check date values in: `|accessdate=` (help)
2. ↑  ஆலம்பாடி மாடுகள் (1961). *சேலம் மாவட்டம்*. சென்னை: பாரி நிலையம். பக். 185.
3. ↑  "ஆலம்பாடி இன கால்நடை ஆராய்ச்சி மையம் விரைந்து தொடங்க எம்எல்ஏ கோரிக்கை". *இந்து தமிழ்*: 7. பெப்ரவரி 2 2019.
**பி.ஜி.என் உன்னிதன் (P. G. N. Unnithan)** என்பவர் திருவிதாங்கூரின் கடைசி திவான் (பிரதமர்) ஆவார். சர் சே. ப. இராமசுவாமி 1947 ஆகத்து 20 அன்று பதவி விலகியதைத் தொடர்ந்து (1947 சூலை 25 அன்று சுவாதித் திருநாள் ராம வர்மனின் இசை அகாதமியில் சேர்ந்தார்) திவானாக பதவியேற்றார். உன்னிதன், திருவிதாங்கூர் அரசியலமைப்பு சீர்திருத்தக் குழுவின் தலைவராக இருந்தார். 1948 ஆம் ஆண்டு மார்ச் 24 ஆம் தேதி பட்டம் தாணு பிள்ளை தலைமையிலான மக்கள் அரசாங்கம் பதவியேற்றபோது இவர் திவான் பதவியை கைவிட்டார்.

குடும்பம்
---------

உன்னிதன், திருவிதாங்கூர் அரச குடும்பத்திற்கு உயர் இராணுவ சேவையின் வரலாற்றைக் கொண்ட மாவேலிக்கராவின் எடசேரி பட்டாவீட்டில் குடும்பத்தைச் சேர்ந்தவர். இவரது தந்தை இத்தாமர் கோயில் தம்புரான் ஹரிப்பாடு அரண்மனையைச் சேர்ந்தவர். மேலும், கேரள வர்மா வலியா கோயில் தம்புரானின் மருமகன் ஆவார். இவரது சகோதரி மாவேலிகரா அரச குடும்பத்தைச் சேர்ந்த புகழ்பெற்ற கலைஞர் ராஜா ரவி வர்மாவின் மகனை மணந்தார்.

திருமணம்
--------

செங்கனூரின் புல்லம்பிள்ளை பிச்சநாட்டு குடும்பத்தைச் சேர்ந்த கோவிந்த பிள்ளையின் (ஆலப்புழாவில் அரசு வழக்கறிஞர்) மகள் பார்கவி அம்மா என்பவரை மணந்தார். பார்கவி அம்மா வெளிநாட்டு ஆடைகளை புறக்கணிப்பதன் மூலம் தொடங்கும் தேசிய இயக்கத்திற்கு ஆதரவளித்த பிராந்தியத்தின் ஆரம்பகால பெண்களில் ஒருவராக இருந்தார். மூத்த சுதந்திர போராட்ட வீரர் மற்றும் திருவிதாங்கூரைச் சேர்ந்த பி.ஜி.என் உன்னிதனின் வகுப்புத் தோழர் கே.குமார் தலைமையில் ஆழப்புழாவில் ஒரு நிகழ்ச்சியை ஏற்பாடு செய்து அதற்கு தலைமை தாங்கினார். இவருக்கு நான்கு குழந்தைகள் இருந்தன.

இறப்பு
------

இவர் 1965 ஏப்ரல் 5 அன்று இறந்தார்.

நினைவு
------

திருவனந்தபுரத்தில் சாத்தமங்கலத்தில் உள்ள ஒரு தெருவிற்கு உன்னிதன் சந்து என இவரது பெயரிடப்பட்டுள்ளது.

குறிப்புகள்
-----------

1. ↑  "Travancore: First to declare Independence". .
**இம்சாகர் விரைவுத் தொடருந்து** (*Himsagar Express*) கன்னியாகுமரிக்கும் ஜம்மு தாவிக்கும் இடையே பயணிக்கிறது. இது திப்ருகர் - கன்னியாகுமரி விவேக் விரைவுத் தொடருந்துக்கு அடுத்தபடியாக அதிக தூரம் பயணிக்கும் வண்டியாகும். இது 72 நிலையங்களில் நின்று செல்லும்.

வழித்தடம்
---------

ஜம்மு தாவி → சக்கி பேங்க் → ஜலந்தர் கன்டோன்மென்ட் → லூதியானா சந்திப்பு → துரி சந்திப்பு → ஜிந்து → ரோத்தக் சந்திப்பு → புது தில்லி தொடருந்து நிலையம் → ஆக்ரா கன்டோன்மென்ட் → குவாலியர் சந்திப்பு → ஜான்சி சந்திப்பு → போப்பால் சந்திப்பு → இட்டர்சி சந்திப்பு → நாக்பூர் சந்திப்பு → பல்லார்ஷா சந்திப்பு → வாரங்கல் சந்திப்பு → விஜயவாடா சந்திப்பு → ரேணிகுண்டா சந்திப்பு → வேலூர் காட்பாடி சந்திப்பு - சேலம் சந்திப்பு→ ஈரோடு சந்திப்பு → திருப்பூர்→ கோயம்புத்தூர் சந்திப்பு → பாலக்காடு→ திருச்சூர்→ எர்ணாகுளம்→ கோட்டயம்→ திருவல்லா→ செங்கன்னூர்→ காயம்குளம்→ கொல்லம்→ திருவனந்தபுரம் சென்ட்ரல்→ நாகர்கோவில் → கன்னியாகுமரி

மேலும் பார்க்க
--------------

* விவேக் விரைவுத் தொடருந்து

சான்றுகள்
---------

1. ↑  India Rail Info. "Himsagar Express/16318/JAT to CAPE/Timetable". India Rail Info. பார்க்கப்பட்ட நாள் 20 ஆகஸ்ட் 2013. `{{cite web}}`: Check date values in: `|accessdate=` (help)

வெளியிணைப்புகள்
---------------

* வழித்தடம்
**திருநாவற்குளம்** (*Thirunavatkulam*) இலங்கையின் வட மாகாணத்தில் வவுனியா மாவட்டத்தில் தாண்டிக்குளம் கிராம அலுவலர் பிரிவில் வவுனியா பிரதேச செயலர் பிரிவில் அமைந்துள்ள ஓர் ஊர் ஆகும்.

மக்கள்
------

2015 ஆம் ஆண்டுத் தரவுப்படி ஆண்கள் 989 பேரும் பெண்கள் 1021 பேருமாகவும் சிறுவர்கள் 590 பேருமாக 569 குடும்பங்கள் உள்ளன. 37 பேர் விசேட தேவைகளுக்கு உட்பட்டவர்களும் உள்ளனர். இக் கிராமத்தில் பெரும்பாலானவர்கள் வேளாண்மையில் ஈடுபடுகின்றனர். இதைவிட அரசுப் பணியில் 200 இற்கும் மேற்பட்டவர்கள் பணியாற்றுகின்றனர். இக்கிராமத்தில் வேளாண்மையில் ஈடுபடுபவர்கள் இருந்தாலும் இக்கிராமத்தில் இவ்வசதிகள் இல்லை ஏனைய கிராமங்களிலேயே இவர்கள் சென்று வேளாண்மையில் ஈடுபடுகின்றனர். இக்கிராமத்தில் 2 பேர் போரால் பாதிக்கப்பட்டவர்கள் உள்ளனர்.

பொது வசதிகள்
------------

இக்கிராமத்தில் ஐயனார் விளையாட்டுக் கழக மைதானத்தில் உள்ள கிராம அலுவலர், அபிவிருத்தி உத்தியோக அலுவலரும், சமுர்த்தி அலுவலரும் பணியாற்றுகின்றனர். இதைவிட பொதுநோக்கு மண்டபமும் அதில் கிராம அபிவிருத்திச் சங்கமும், மகளிர் கிராம அபிவிருத்திச் சங்கமும், குடும்ப நல உத்தியோகத்திரும் பயிற்சி மண்டபமும் வாசகசாலையும் உள்ளது. அதே வளாகத்தில் உமாமகேஸ்வரன் முன்பள்ளியும் அமைந்துள்ளது. இவ்வூரில் உள்ளவர் அருகில் உள்ள தாண்டிக்குளம் பிரிமண்டு பாடசலையிலும் ஏனைய நகர்ப் பாடசலைகளிலும் கல்வி கற்கின்றனர். இவ்வூரில் பாடசாலைகள் இல்லை. இவ்வூரில் சிற்பத் தொழிற்சாலையும் நொறுக்குத்தீனிச் தொழிற்சாலையும் அமைந்துள்ளது. இக்கிராமத்தில் பெரும்பாலானவர்களிடம் மலசலகூடம் உள்ளது. இக்கிராமத்தில் மழைக்காலத்தில் நீர் வடிந்தோடாமையே பெரும் பிரச்சினையாக உள்ளது.

கோவில்கள்
---------

* நாகதம்பிரான் கோவில்

மேற்கோள்கள்
-----------

1. ↑  "Grama Niladhari Divisions - Vavuniya". Vavuniya Divisional Secretariat. 1 பெப்ரவரி 2012. Archived from the original on 2016-03-05. பார்க்கப்பட்ட நாள் 2 அக்டோபர் 2015. `{{cite web}}`: Check date values in: `|date=` (help)
2. ↑  "Vavuniya - Disaster Risk Reduction and Preparedness Plan" (PDF). UN-Habitat Sri Lanka. p. 91. Archived from the original (PDF) on 2016-03-05. பார்க்கப்பட்ட நாள் 2 அக்டோபர் 2015.
3. ↑  "Temples in Vavuniya" (PDF). Department of Hindu Religious and Cultural Affairs. பார்க்கப்பட்ட நாள் 2 அக்டோபர் 2015.
[*தொடர்பிழந்த இணைப்பு*]